मैं शाम को उनके घर पहुंचा. वह समझाने लगे " बेटे मैं तुम्हें चोरविद्या कि शिक्षा दूंगा. प्रेक्टिकल लाइफ़ से मेरा मतलब चोरविद्या ही था ". मैंने पूछा " चोरविद्या ? ये क्या होती है ?" कहने लगे " ये एक प्रकार की शिक्षा अर्थात एडुकेसन है जिसमे बिना मांगे , बिना खर्च किये और बिना औरों के जानकारी के गुप्त तरीके से अपने दिमाग , शरीर और हृदय के उपयोग से किसी अन्य व्यक्ति के अधिकार क्षेत्र में आनेवाले वस्तु को ग्रहण किया जाता है. " तब मैं चौथी कक्षा में पढ़ता था , मुझे परिभाषा बिल्कुल ही समझ में नहीं आया. " बेटे ये एक कला है. " मेरे मुंह से निकल पड़ा " ओ....., मेरे बाबूजी कहते हैं कि मुझे तो बिजनेस करना है. " " तो तुम्हें व्यवसायी बनना है यही ना ? बेटे आजकल इस कला का व्यवसायीकरण हो चुका है और जब तुम इस कला को अपनाओगे तब ये कला जो व्यवसाय बन चुका है उसे फ़िर से कलाकृत कर दोगे ".